ไทยเครดิตออกเงินฝากประจำดอกเบี้ยสูง
แบงก์ไทยเครดิต  ชวนออมเงินฝากประจำ 6-12 เดือน รับดอกเบี้ยรายเดือน เปิดรับตั้งแต่วันนี้ - 30 เมษายน 2556
11 เม.ย. 2556

แบงก์ไทยเครดิต  ชวนออมเงินฝากประจำ 6-12 เดือน รับดอกเบี้ยรายเดือน เปิดรับตั้งแต่วันนี้ - 30 เมษายน 2556
นายรอย  ออกุสตินัส กุนารา  กรรมการผู้จัดการ  ธนาคารไทยเครดิต เพื่อรายย่อย  เปิดเผยว่า ธนาคารยังคงมุ่งมั่นในการทำหน้าที่สถาบันการเงินเพื่อการออม ล่าสุดได้นำเสนอเงินฝากเอาใจคนชอบออม ด้วยเงินฝากประจำ (สมุดคู่ฝาก) ระยะเวลา 6 เดือน และ 12 เดือน อัตราดอกเบี้ย 3.25% ต่อปี และ 3.35% ต่อปี รับดอกเบี้ยรายเดือน  รับฝากเฉพาะลูกค้าประเภทบุคคลธรรมดา นิติบุคคลทั่วไป นิติบุคคลไม่แสวงหากำไร และสหกรณ์
โดยเปิดบัญชีขั้นต่ำ  5,000 บาท สูงสุดไม่เกิน 50,000,000 บาท ต่อบัญชี ต่อราย รับฝากตั้งแต่วันนี้ ถึง วันที่ 30 เมษายน 2556  เท่านั้น สอบถามรายละเอียดได้ที่ธนาคารไทยเครดิต เพื่อรายย่อย ทุกสาขา หรือ ที่ศูนย์ลูกค้าสัมพันธ์ โทร. 0-2697-5454
"เพื่อให้ประชาชนมีระยะเวลาในการเตรียมตัววางแผนการออม โดยเฉพาะในช่วงเศรษฐกิจโลกมีความผันผวนและกดดันอยู่ในขณะนี้  แบงก์ไทยเครดิต จึงพร้อมที่จะทำให้แผนการออมเงินช่วงนี้มีประสิทธิภาพและหลากหลายมากขึ้น พร้อมกับได้รับผลตอบแทนที่น่าสนใจ”  นายรอย กล่าว